laion/Wikipedia-Exotic huggingface dataset:
MatPat

מתיו רוברט פטריק (נולד ב-15 בנובמבר 1986), הידוע יותר בשם המסך שלו MatPat, הוא משפיען אמריקאי והיוצר והמנחה לשעבר של סדרת האינטרנט Game Theorists של יוטיוב, ובנוסף גם את יצירות הבת של הסדרה, הנקראות Film Theorists,‏ Food Theorists ו-Style Theorists. Game Theorists מתמקדת בנושאים כמו ההיגיון, הדיוק המדעי והידע של משחקי וידאו שונים ותעשיית המשחקים. Film Theorists מתמקדת בקולנוע/טלוויזיה/פילמוגרפיה באינטרנט, Food Theorists בזיכיונות מזון וטרנדים מעולם המזון ו-Style Theorists בסגנונות חיים (בנושאים שונים כגון פנג שווי), טרנדים ואופנה. GTLive הוא ערוץ המשחקים של The Game Theorists שהתחיל כערוץ לתוכן לייב ונכון ל-2023 עבר להעלאת כ-3 סרטונים שבועיים בצורה לא חיה וערוכה אך שמדמה שידור חי ולכן מכונה GT”Not”Live. בשנת 2015, פטריק יצר את אחד מערוצי המשחקים החיים הראשונים של YouTube GTLive, ובשנת 2016, הוא יצר את סדרת YouTube Premium‏ MatPat's Game Lab. בשנת 2018, MatPat הצטרף ל-Joey Graceffa יחד עם אורחי יוטיוב אחרים בעונה השלישית של סדרת YouTube Premium של Graceffa Escape the Night. הוא הופיע בעונה 4, תחילה לפתיחת פרק 1 ולאחר מכן כעוזר בפרק 6. נכון לנובמבר 2023, הוא צבר למעלה מ-41.23 מיליון מנויים ולמעלה מ-8.5 מיליארד צפיות בסך הכל בחמשת הערוצים שלו. בין ה-1 ביולי 2016 ל-31 ביולי 2016, הוא כיכב בתוכנית המשחק The Runner. הוא גם עובד עם סדרת האינטרנט המוזיקלית מפגשים אקראיים ועוזר בתפקידי קול מיוחדים בשירים. ב-9 בינואר 2024, פטריק הודיע כי הוא יפרוש מיוטיוב ב-9 במרץ 2024 ושמנחים אחרים ינחו את ארבעת הערוצים. מדיה וקבצים בנושא MatPat בוויקישיתוף MatPat, ברשת החברתית פייסבוק MatPat, ברשת החברתית אקס (טוויטר) MatPat, ברשת החברתית אינסטגרם MatPat, סרטונים בערוץ היוטיוב MatPat [@MatPatGT] (24 באוקטובר 2016). "Just got ordained to officiate Jason's wedding. But I can do house blessings and funerals too! I'M A ONE-STOP SHOP! #PastorPat t.co/oCrxOLHChq" (Tweet) (באנגלית). ארכיון מ-2 באוקטובר 2021. נבדק ב-26 באוקטובר 2021 – via Twitter. {{cite web}}: (עזרה) GTLive: SHE LOVES ME NOT?! | Emily is Away Too (Part 4). The Game Theorists. 20 ביוני 2017. אורכב מ-המקור ב-22 ביולי 2021. נבדק ב-26 באוקטובר 2021. {{cite AV media}}: (עזרה) @MatPatGT (15 בנובמבר 2012). "Today's my birthday. Best comment so far: "I was 26 when I was your age."" (Tweet) – via Twitter. {{cite web}}: (עזרה)
עמאר דדיץ'

עמאר דדיץ' (בבוסנית: Amar Dedić; נולד ב-18 באוגוסט 2002) הוא כדורגלן בוסני, המשחק בעמדת המגן הימני ברד בול זלצבורג ובנבחרת בוסניה והרצגובינה. דדיץ' החל לשחק כדורגל במועדון מקומי, לפני שהצטרף למערך הנוער של שטורם גראץ ב-2012. ב-2015 עבר לאקדמיית הנוער של רד בול זלצבורג. באוגוסט 2019 הוא חתם על החוזה המקצועי הראשון שלו במועדון. בקיץ 2019 הושאל ליפרינג. ב-26 ביולי ערך הופעת בכורה בקבוצה בהפסד 2–3 לאמשטטן. ב-19 ביוני 2020 כבש שער בכורה בקבוצה, בניצחון 1–5 על דורנבירן. ביוני 2021 הושאל לוולפסברג. ב-25 ביולי ערך הופעת בכורה בקבוצה בתיקו 1-1 נגד אוסטריה קלגנפורט. ב-21 באוגוסט כבש שער בכורה בניצחון 0–3 על אדמירה ואקר מדלינג. לקראת עונת 2022/2023 חזר לרד בול זלצבורג, וערך את הופעת הבכורה שלו בליגה ב-6 באוגוסט 2022, בניצחון 0–2 על TSV הארטברג. ב-29 במרץ 2022 ערך הופעת בכורה בנבחרת בוסניה והרצגובינה במשחק ידידות נגד לוקסמבורג, אותו ניצחה הנבחרת הבוסנית 0–1. מדיה וקבצים בנושא עמאר דדיץ' בוויקישיתוף עמאר דדיץ', באתר Transfermarkt עמאר דדיץ', באתר Soccerway עמאר דדיץ', באתר WorldFootball.net עמאר דדיץ', באתר National Football Teams עמאר דדיץ', באתר FootballDatabase.eu
ביסטיצרטופס

ביסטיצרטופס (שם מדעי: Bisticeratops) הוא סוג של דינוזאור ממשפחת הצרטופסיים שנתגלה בניו מקסיקו, ארצות הברית, וחי בגיל הקמפן, כ-74 מיליון שנה לפני זמננו. הוא נקרא על שם Bisti/De-Na-Zin Wilderness בה נתגלה ב-1975. המאובנים כללו גוגולת כמעט שלמה שסווגה בהתחלה כפנטצרטופס ורק ב-2022 סווגה כסוג נפרד: Bisticeratops froeseorum. פרט מעניין הוא שבמאובנים נתגלו סימני נשיכה מצד טירנוזאור שהחלימו. ביסטיצרטופס היה שייך לתת-משפחת הכסמוזאורים ואופיין בגולגולת עם עטרה ארוכה וקרני גבה מפותחות. הוא היה בינוני-גדול, באורך 5–6 מטרים. מדיה וקבצים בנושא ביסטיצרטופס בוויקישיתוף Dalman SG, Jasinski SE, Lucas SG (2022). "A new chasmosaurine ceratopsid from the Upper Cretaceous (Campanian) Farmington Member of the Kirtland Formation, New Mexico". New Mexico Museum of Natural History and Science Bulletin. 90: 127–153. ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
שלומית אשר

שלומית אשר (נולדה ב-28 באפריל 1981) היא סופרת ישראלית, מרצה ומנחת סדנאות כתיבה. אשר נולדה וגדלה בפתח תקווה למשפחה דתית לאומית. אשר אהבה לקרוא והחלה לכתוב סיפורים ויומנים כבר בגיל 6. התחנכה באולפנת צפירה ביישוב צפריה. לאחר סיום לימודי התיכון עשתה שירות לאומי בכפר נוער תלפיות בחדרה. בוגרת תואר ראשון מאוניברסיטת בר-אילן בחינוך בלתי פורמלי וקרימינולוגיה. לאחר שנישאה לבן זוגה אותו הכירה כבר בתקופת לימודיה בתיכון, עברה להתגורר ביחד איתו ביישוב עלי ומשם עברו להתגורר בקריית נטפים שבשומרון. לאחר עשר שנות נישואין בהן התרכזה בגידול הילדים ובתחזוקת הבית, התגרשה אשר ובעקבות כך גם החלה לעבוד במחלקת התיירות של המועצה האזורית שומרון ולעסוק בכתיבה. אשר החלה לשתף במדיה החברתית את תחושותיה בעקבות הגירושין וכתבה על נושאים כמו שבתות וחגים בלי הילדים, ועל יחס החברה הדתית לנשים בסטטוס שלה. בשנת 2018 ראה אור ספרה הראשון, כנפיים, מתכתב עם סיפורה האישי של אשר והתהליך שעברה אשר בעקבות הגירושין: ההתמודדות המקצועית בלהתחיל מחדש עם ארבעה ילדים, המגורים בחברה דתית ביישוב קטן בלי רישיון נהיגה והבנה בסיסית בניהול חשבון בנק או תקציב של משק בית ועוד. לאחר שספרה הראשון ראה אור הגיעו לאשר בקשות של הורים שחיפשו סדנאות כתיבה לילדיהם, וכך החלה אשר להנחות סדנאות כתיבה לילדים ובהמשך גם למבוגרים. במקביל המשיכה לכתוב, להרצות בנושאי הכתיבה שלה וללוות סופרים בתהליכי כתיבה והוצאה לאור. מתגוררת ביישוב קריית נטפים בשומרון עם ארבעת ילדיה. כנפיים, הוצאת קוראים, 2018 מי היה מאמין, קוראים הוצאת ספרים, 2020 קליפות, פרויקט במימון המונים, 2022 מדיה וקבצים בנושא שלומית אשר בוויקישיתוף אתר האינטרנט הרשמי של שלומית אשר שלומית אשר, ברשת החברתית פייסבוק רשימת הפרסומים של שלומית אשר בקטלוג הספרייה הלאומית שלומית אשר בפייסבוק ספריה של שלומית אשר באתר עברית שלומית אשר, ‏נשים בחג שבועות: תכיני עוגת גבינה ותשמרי על הילדים, באתר "סרוגים", 24 במאי 2012 מי אני, באתר שלומית אשר משפחה, וחצי, באתר www.makorrishon.co.il "משעשע, אבל האסימון נפל באמת ברגע הכי פחות צפוי. נגמר לנו הקטשופ", באתר מלאבס פתח תקווה, ‏2018-09-14 סדנאות כתיבה, באתר שלומית אשר
ליום הזה חיכיתי

"ליום הזה חיכיתי" הוא אלבום האולפן השני של הזמרת הישראלית מאיה אברהם. את האלבום הוציאה ב-23 באוגוסט 2015 לאור חברת התקליטים "הפיל". בין הסינגלים שפורסמו מתוכו נמנה "עד שיבוא אוקטובר", שהגיע למקום ה-33 במצעד הפזמונים השנתי של רשת ג'; "ליום הזה חיכיתי", דואט עם איתי לוי ו"ענני" בהשתתפות שי גבסו. תשע"ג, פזמונט ליום הזה חיכיתי - סטריאו מונו - מאיה אברהם
עד שיבוא אוקטובר

"עד שיבוא אוקטובר" הוא סינגל שהוקלט על ידי הזמרת הישראלית מאיה אברהם. הוא יצא לאור ביוני 2012, לאור חברת התקליטים הפיל, כסינגל שני מתוך האלבום ליום הזה חיכיתי. השיר נכתב על ידי בן ארצי והופק על ידי רפי קריספין. הוא הוצג כמועמד לכניסה למצעד הפזמונים השבועי של רשת ג' ב-5 ביולי 2012. בשבוע לאחר מכן נכנס לדירוג במקום השמיני. ב-19 ביולי עלה השיר למקום השני – המיקום הגבוה ביותר שהגיע אליו. לבסוף, ב-11 באוקטובר, לאחר תשעה שבועות רצופים, יצא מהמצעד השבועי. במצעד הפזמונים העברי השנתי ב-2013 דורג במקום ה-33. המצעד השבועי של רשת ג' מתאריך 5 ביולי 2012, פזמונט המצעד השבועי של רשת ג' מתאריך 12 ביולי 2012, פזמונט המצעד השבועי של רשת ג' מתאריך 19 ביולי 2012, פזמונט המצעד השבועי של רשת ג' מתאריך 11 באוקטובר 2012, פזמונט תשע"ג, פזמונט
רסיסי אהבה

רסיסי אהבה הוא סרט דרמה ישראלי משנת 2011 בבימויו של ניסים נוטריקה, עם ריימונד אמסלם ויחזקאל לזרוב בתפקידים הראשיים. התסריט נכתב על ידי ניסים נוטריקה בהשראת סיפור ילדותו במשפחה קשת יום ומתפוררת בשכונת מצוקה בירושלים. האם היא אישה מוכה והבעל מתעלל בה כל הזמן. מהאהבה הגדולה בהתחלה נשארו רק רסיסים. ניסים נוטריקה היה מועמד לפרס חג'ג' לסרט עלילתי בפסטיבל הקולנוע ירושלים ב-2011. העלילה מתרחשת בשכונת נחלאות בירושלים ב-1968. סמי כהן (יחזקאל לזרוב) הוא גבר מרשים ויפה תואר. הוא נשוי למלכה (ריימונד אמסלם) ולהם ארבעה ילדים. הבכור שלמה (ידידיה ויטל) משרת בצבא ונמנע מלחזור הביתה בחופשות. הבת תקווה (תימור כהן) בחרה להיות בקיבוץ, רחוק מהמשפחה. בבית נשארו איציק (תמיר מתוק) המתכונן לבר מצווה ומיכה הקטן (עידן שלו) שאינו מדבר בגלל מה שהוא חווה בבית. לסמי יש נגריה בשותפות עם אברהם (ערן בן זאב), ניצול שואה. הוא מתחמק מעבודה, שותה, מהמר בקלפים, מעשן ביום כיפור ומבלה שעות רבות עם דינה (עדנה בליליוס), אישה בודדה עשירה שמחלקת אתו את יצועה וגם תומכת בו בכספים אותם הוא מפסיד בקלפים. מלכה אשתו ואם ארבעת ילדיו, היא אישה מסורתית וכנועה, שמנסה בכל כוחה לשמר את התא המשפחתי. בסמוך אליה גרות אימה ג'מילה (רבקה בכר) ששונאת את סמי ומקללת אותו תוך כדי עישון נרגילה, אחותה ציונה (אופירה רחמים) שמנסה לגלות לה את האמת ושכנתה הרכלנית בכורה (לירית בלבן). לסמי יש תוכנית גדולה להתקדם בחיים. הוא קונה ביחד עם ידידיו הקלפנים וכסף שמקבל מדינה, את המועדון של סוראמלו. דינה מופיעה כזמרת במועדון ושרה שם את "La Nave del Olvido" אך הוא צובר חובות וסמי מפזר המחאות רבות ללא כיסוי ונשלח לבית כלא. אופירה והילדים מבקרים אותו בכלא והוא מבקש לדחות את בר המצווה אך מלכה מסרבת בהוראת הרב. לבסוף דינה אוספת כסף ומשחררת אותו מהכלא ללא ידיעת מלכה. בכורה מגלה לה כי סמי בשכונה ביחד עם ה"שרמוטה" דינה. ג'מילה מגיעה לדירתם ומקללת את דינה ואחותה ציונה אומרת שעליה להתגרש אבל מלכה מסרבת ומגרשת אותה. אברהם מנסה להתקרב אל מלכה ומזמין אותה לצאת אתו אך היא אומרת שהיא עדיין אשת איש ומסרבת. היא הולכת לדירת דינה אך סמי יוצא, מכה אותה ומזהיר אותה לבל תחזור שוב. דינה מציעה למלכה כסף כדי שתוותר על סמי אך מלכה זורקת את השטרות. מלכה הולכת למגדת עתידות וזאת יועצת לה להשיג שומן חזיר ולהניח אותו בכניסה לביתה של דינה. אם סמי ידרוך עליו, הטומאה שלו תחדור לשומן החזיר. מיכה הקטן נשלח להניח את שומן החזיר אך הוא רואה שדינה עוזבת וסמי שהגיע דופק בדלת שלא נפתחת. בתחילת הסרט מקריאה מלכה את צוואתה למשפחה ומבקשת שלא יערכו סעודות לזכרה אלא קבר נמוך כמו שחייה היו נמוכים. "רסיסי אהבה", במסד הנתונים הקולנועיים IMDb (באנגלית) "רסיסי אהבה", באתר ספר הקולנוע הישראלי "רסיסי אהבה", באתר אידיבי קדימון לרסיסי חיים, באתר יוטיוב רסיסי אהבה, באתר קרן הקולנוע הישראלי רסיסי אהבה, בספר הקולנוע הישראלי רסיסי אהבה, במיזם "אישים" לתיעוד היצירה הישראלית
אנטיוק

האם התכוונתם ל... אַנְטְיוֹק (Antioch) - שמה באנגלית של העיר העתיקה אנטיוכיה וערים נוספות בעלות שם זהה ביוונית אנטיוק (אילינוי) – כפר במדינת אילינוי בארצות הברית אנטיוק (קליפורניה) – עיר במדינת קליפורניה בארצות הברית מכללת אנטיוק – מכללה במדינת אוהיו בארצות הברית אוניברסיטת אנטיוק – אוניברסיטה שמרכזה במדינת אוהיו ויש לה קמפוסים נוספים ברחבי ארצות הברית. מקורה במכללה אך בהמשך הפכה למוסד נפרד ממנה. ראו גם אנטיוכיה (פירושונים) אנטיוקיה
מרחוק לרחוק (אלבום)

"מרחוק לרחוק" הוא אלבום האולפן השני של הזמר הישראלי אדם. את האלבום הוציאה ביולי 1988 חברת התקליטים הד ארצי תחת המספר הקטלוגי BAN 15301. "מרחוק לרחוק" נחשב לאלבום המצליח ביותר של אדם, כשכל ארבעת הסינגלים שלו נכנסו למצעד הפזמונים השבועי של רשת ג'. "היא רוקדת לבדה" – נכתב על ידי רחל שפירא והולחן על ידי קורין אלאל. הגיע בשיאו למקום השני במצעד הפזמונים השבועי של רשת ג', ואף דורג במקום ה-13 במצעד הפזמונים השנתי ה'תשמ"ח (1988). "מצטער" – נכתב ידי רחל שפירא והולחן על ידי יזהר אשדות. הפך לאחד משיריו המוכרים ביותר של אדם. רבקה מיכאלי, התקשרה אליו לאחר הצלחת הסינגל וביקשה ממנו להתראיין ל"סיבה למסיבה". נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי רחל שפירא, אחת מהפזמונאיות הישראליות המוכרות ביותר ופעילה פמיניסטית. "מצטער" כבש את מצעד הפזמונים השבועי של רשת ג', והוכתר כשיר השנה במצעד הפזמונים השנתי תשמ"ח (1988) של רשת ג'. "שקיעה אחת" – שיר שלווה בקולות רקע של הזמרת הישראלית-אוסטרית תמנה בראואר. נכתב ידי אלונה קמחי והולחן על ידי יזהר אשדות. שהה שבועיים בראש מצעד הפזמונים השבועי של רשת ג', והגיע למקום ה-16 במצעד הפזמונים השנתי לשנת תשמ"ט (1989). "מכור לאהבה" – נכתב והולחן על ידי קן ברג'ס ונאוה ברוכין, ותורגם על ידי אהוד מנור לעברית. הגיע בשיאו במצעד הפזמונים השבועי למקום השלישי, ודורג במקום ה-27 במצעד השנתי תשמ"ט (1989) של רשת ג'. עיבודים והפקה מוזיקלית: יזהר אשדות תופים, בס, קלידים, גיטרה חשמלית ואקוסטית: יזהר אשדות גיטרה חשמלית: דומיניק דיין, קובי אייזנמן פסנתר: איתי הבר תופים: דובי קיזלשטיין כלי הקשה: איקי לוי הוקלט באולפני DB טכנאי הקלטה ומיקס: גיל תורן מידע על האלבום מרחוק לרחוק באתר MusicBrainz האלבום מרחוק לרחוק באתר Discogs האלבום מרחוק לרחוק באתר ספוטיפיי האלבום מרחוק לרחוק באתר אפל מיוזיק יוסי חרסונסקי, מניירות עם ניצני שיפור, מעריב, 15 ביולי 1988 Adam (29)=אדם* – From A Distance To A Distance = מרחוק לרחוק, דיסקוגס היא רוקדת לבדה, פזמונט אדם לאדם - כוכב, 103FM מצטער - אדם, פזמונט שקיעה אחת, פזמונט מכור לאהבה, פזמונט
נוסע רחוק

"נוסע רחוק" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד. השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-8 בדצמבר 1987 בשבוע לאחר מכן נכנס לדירוג במקום ה-18. ב-5 בינואר 1988 עלה השיר למקום השני – המיקום הגבוה ביותר שהגיע אליו. לבסוף, ב-23 בפברואר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-22. המצעד השבועי של רשת ג' מתאריך 8 בדצמבר 1987, פזמונט המצעד השבועי של רשת ג' מתאריך 15 בדצמבר 1987, פזמונט המצעד השבועי של רשת ג' מתאריך 5 בינואר 1988, פזמונט המצעד השבועי של רשת ג' מתאריך 23 בפברואר 1988, פזמונט תשמ"ח, פזמונט
הכרזת מלחמה (שיר)

"הכרזת מלחמה" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד. השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-5 במאי 1987 בשבוע לאחר מכן נכנס לדירוג במקום ה-15. ב-16 ביוני עלה השיר למקום הראשון, שם שהה במשך שבועיים רצופים. לבסוף, ב-11 באוגוסט, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1987 דורג במקום ה-11. במרוצת השנים הוקלט השיר מספר פעמים, ביניהן: בשנת 2024 בידי הזמרת-יוצרת דנה אינטרנשיונל במסגרת המופע "חברים שרים אדם". המצעד השבועי של רשת ג' מתאריך 5 במאי 1987, פזמונט המצעד השבועי של רשת ג' מתאריך 12 במאי 1987, פזמונט המצעד השבועי של רשת ג' מתאריך 16 ביוני 1987, פזמונט המצעד השבועי של רשת ג' מתאריך 23 ביוני 1987, פזמונט המצעד השבועי של רשת ג' מתאריך 11 באוגוסט 1987, פזמונט תשמ"ז, פזמונט Shmuel Malul (2024-07-22), דנה אינטרנשיונל - שקיעה אחת & הכרזת מלחמה | מופע מחווה לאדם, נבדק ב-2024-08-21
היא רוקדת לבדה

"היא רוקדת לבדה" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק. השיר נכתב על ידי רחל שפירא, הולחן על ידי קורין אלאל, והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-28 ביוני 1988, ובשבוע לאחר מכן נכנס לדירוג במקום ה-22. ב-16 באוגוסט 1988 עלה השיר למקום השני – המיקום הגבוה ביותר שהגיע אליו. לבסוף, ב-14 בספטמבר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-13. סרטון השיר "היא רוקדת לבדה" באתר יוטיוב מילות השיר "היא רוקדת לבדה" באתר שירונט המצעד השבועי של רשת ג' מתאריך 28 ביוני 1988, פזמונט המצעד השבועי של רשת ג' מתאריך 5 ביולי 1987, פזמונט המצעד השבועי של רשת ג' מתאריך 16 באוגוסט 1988, פזמונט המצעד השבועי של רשת ג' מתאריך 14 בספטמבר 1988, פזמונט תשמ"ח, פזמונט
צנון

הצנון (או צנון הגינה; שם מדעי: Raphanus sativus) הוא ירק ממשפחת המצליבים. החלק האכיל הפופולרי ביותר של הצנון הוא האשרוש שהוא החלק דמוי הלפת הגדל מתחת לאדמה, אך כל הצמח אכיל וחלקו העליון יכול לשמש כירק עלה. קליפתו של הצנון יכולה להיות בצבעים רבים. הצנון הידוע ביותר הוא עגול ואדום. סוגים אחרים קיימים בצבע ורוד, ורוד- סגלגל, לבן ואפור-שחור. קיים גם מין גדול וצהוב בעל טעם לימוני מעודן. הצנון המזרח אסיאתי הלבן הענק מכונה צנון סיני או דאיקון (daikon). זהו תבלין חלש המכונה בדרך כלל צנון דאיקון (daikon radish). המין הנפוץ ביותר של הצנון הוא הצנון דמוי הגזר, אורכו 20 עד 35 סנטימטרים וקוטרו 5 עד 10 סנטימטרים. את פקעת הצנון אוכלים בדרך כלל לא מבושלת, אך מינים קשים מבשלים. לבשרו של הצנון הטרי מרקם פריך וטעם חריף ומפולפל. "עוקצו" של הטעם נעלם כאשר מקלפים את הקליפה האדומה. גודלם של מיני הצנון שונה. חלק מהם מגיעים למשקל של מעל קילוגרם. הצנון הוא ירק פופולרי לגינות ירק ביתיות, היות שהוא קל למדי לגידול, ומגיע לבשלות מהר. מיני צנון רבים בשלים 30 יום בלבד לאחר שנזרעו. הצנון גדל באופן הטוב ביותר באדמה חומצית עד רגילה, וזקוק לשמש וללחות. עונת השתילה הטובה ביותר היא מתחילת האביב ועד סופו, ועונת ה"קציר" הטובה ביותר היא מסוף הקיץ ועד תחילת הסתיו. את הזרעים צריכים לשתול בעומק של סנטימטר אחד. אמוניום גופרתי הוא דשן יעיל. צריך לבדוק את רמת החומציות באדמה לפני שתילת הצנון מכיוון שהוא רגיש לרמות חומציות שונות. הירק קרוי על שום טעמו הֶחריף: בערבית, "צֻנַאן" (صنان) פירושה סירחון. בהלכה, צנון מהווה דוגמה לדבר חריף. בדרך כלל, צנונים יכולים להסתווג לשני זנים ראשיים: קיץ וסתיו. הצנונים מגיעים בצורות, בצבעים ובגדלים רבים ושונים, כגן צנון שחור, צנון צבעוני וצנון ארוך, היכול להגיע לאורך גדול מאורכו של גזר לבן. צנון מצוי דאיקון צנונית צנון, באתר ITIS (באנגלית) צנון, באתר NCBI (באנגלית) צנון, בבסיס הנתונים ARKive (באנגלית) צנון, באתר האנציקלופדיה של החיים (באנגלית) צנון, באתר Tropicos (באנגלית) צנון, באתר GBIF (באנגלית) צנון, באתר The Plant List (באנגלית) צנון, באתר IPNI (באנגלית) צנון, באתר אנציקלופדיה בריטניקה (באנגלית) אברהם אבן-שושן, המלון החדש, ירושלים: הוצאת קרית־ספר בע"מ, 1981, כרך שני, עמוד 1143. שולחן ערוך, יורה דעה, סימן קכ"א, סעיף ז' - "חריף כמו צנון".
מיקרומטר (כלי מדידה)

מיקרומטר הוא שמו של מכשיר מדידה למדידת מידות שונות של עצמים בדיוק רב. לרוב המיקרומטרים דיוק טוב ממאית המילימטר, ובכך הם עולים על הקליבר. קיימים סוגים שונים של מיקרומטרים: למדידת עובי, קוטר, עומק, הברגה ועוד. פעולת המיקרומטר מבוססת על בורג בעל כריכות צפופות ועדינות, כך שסיבוב אחד שלו מקרב את לחיי המדידה בחצי מילימטר. על המכשיר ישנן שנתות המודדות את מיקומו של ראש הבורג, ועל ראש הבורג שנתות נוניוס המודדות את הזווית שלו (הספרות מציינות את האורך המתאים לזווית), ומאפשרות דיוק טוב יותר. כיום, ישנם מיקרומטרים עם תצוגה דיגיטלית בנוסף. רוב המיקרומטרים מודדים מרחקים של עד 25 מילימטר וטווחי המדידה שלהם מגיעים בהפרשים של 25 מיקרומטר (החל מ-25-0 וכלה ב-400-375 ויותר). מיקרומטר, באתר אנציקלופדיה בריטניקה (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
איריק אנגה

איריק סון אנגה (בשוודית: Erik Sune Enge; נולד ב-26 ביולי 1996) הוא שחקן שוודי-פיני. איריק אנגה נולד בעיר סטוקהולם שבשוודיה בשם איריק לינגרין (Lönngren), וכשהיה בן כמה חודשים עבר עם הוריו לאולנד. אמו, מריה, נולדה באולנד, ואביו, פטריק, נולד בשוודיה. בסביבות שנת 2020 החליף את שם המשפחה שלו לאנגה, שם הנעורים של סבתו מצד אביו. בצעירותו למד אנגה בבית הספר לאמנויות הבמה "קולטורמה" שבסטוקהולם. הוא דובר שוודית, אנגלית, פינית, איטלקית וגרמנית. בין השנים 2015 ל-2016 השתתף אנגה בסדרת הטלוויזיה השוודית Min bror kollokungen (שו'), בתפקיד פינן. בשנת 2018 השתתף בעונה הרביעית של סדרת הדרמה "הגשר", בה גילם את דמותו של כריסטופר. בשנת 2020 כיכב בסרט הדרמה-ספורט "Tigers" (אנ'), בו גילם את דמותו של שחקן הכדורגל השוודי מרטין בנגטסון (אנ'). הסרט מבוסס על האוטוביוגרפיה שכתב בנגטסון על חוויותיו ככדורגלן צעיר בקבוצת הכדורגל האיטלקית אינטר מילאנו. איריק אנגה, במסד הנתונים הקולנועיים IMDb (באנגלית) איריק אנגה, באתר מסד הנתונים הקולנועי השוודי Erik Enge, סוכנות הכישרונות Agentfirman Erik Enge. In: subtitletalent.com. Abgerufen am 10. November 2021. Ascarelli, Brett (2021-10-21). "Male vulnerability in focus in Sweden's Oscar hopeful for 2022". Sveriges Radio (באנגלית). נבדק ב-2022-08-18. Swedish Film: #2 2021. In: filminstitutet.se. Abgerufen am 10. November 2021. (PDF; 10,8 MB) Erik Enge, Guldbaggen 2022 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איריק אנגה".
Dale Promo

Dale Promo (בעברית: יאללה פרומו) הוא סינגל שהוקלט על ידי הזמרת הישראלית נועה קירל והזמר הפוארטו ריקני מטרו דה סבאג'. את השיר הוציאה ב-27 במאי 2022 לאור חברת התקליטים Graph Pen, כסינגל שלא מתוך אלבום אולפן. הוא הופק על ידי מפיק המוזיקה הישראל-הולנדי בועז ואן דה ביטס. את השיר חיבר מטרו דה סבאג'. זה לא שיתוף הפעולה הראשון בינו לבין אמן הישראלי, כשבעבר הוציא גרסה ספרדית עם אליעד נחום לשיר "אל תגלי". אתר "Mako" ציין כי קולה של קירל בשיר נשמע ערוך באופן לא-טבעי, והמבטא שלה בספרדית לא טוב. ברשת הזרמת המדיה ספוטיפיי, הצליח לצבור למעלה מ-589 אלף השמעות. הווידאו קליפ הרשמי פורסם ב-27 במאי 2022, יום צאת השיר. הוא בוים על ידי דורון סריי, ונכון לאוגוסט 2022 עומד מונה הצפיות של הקליפ על למעלה מ-3.3 מיליון צפיות. סרטון השיר "Dale Promo" באתר יוטיוב מידע על השיר "Dale Promo" באתר iTunes מידע על השיר "Dale Promo" באתר ספוטיפיי צפו החדש של מטרו ונועה קירל, קים לוי, הד הקריות, 27 במאי 2022 גיל משעלי, ‏מה זה דאלה פרומו? בדקנו מה נועה קירל שרה בספרדית בשיר החדש, באתר ‏מאקו‏, 30 במאי 2022
הר ת'ול (נונאווט)

הר ת'ול (באנגלית: Mount Thule) הוא הר ברכס הרי באפין על האי ביילוט, בטריטוריית נונאווט, שבקנדה. רכס הרי באפין הוא חלק מהקורדילרה הארקטית. הר ת'ול ממוקם 34 קילומטרים מצפון לכפר האינואיטי מפרצון פונד שבאי באפין. גובהו של הר ת'ול 1,711 מטרים מעל פני הים.
הר ת'ול

האם התכוונתם ל... אוסטרליה הר ת'ול (אוסטרליה) – הר ברכס הרי יארה במדינת ויקטוריה שבאוסטרליה קנדה הר ת'ול (נונאווט) – הר ברכס הרי באפין (חלק מהקורדילרה הארקטית) בטריטוריית נונאווט שבקנדה הר ת'ול (קולומביה הבריטית) – הר בפרובינצייית קולומביה הבריטית שבקנדה
שון דונדט

שון דונדט (בפלמית:Sean Dhondt;‏ נולד ב-13 בפברואר 1984), הוא זמר ומנחה רדיו וטלוויזיה בלגי. שון דונדט נולד בסיינט ניקלאס במזרח פלנדריה. בשנת 2001 הקים את להקת הפופ-פאנק Nailpin הבלגית. תחילה הוא היה מתופף והחל משנת 2006 הסולן. בשנת 2007 הלהקה הוציאה הקלטה של שיר They Don't Know שבמקור בוצע על ידי קירסטי מקוי בשנת 1979. השיר הגיע למקום השישי באולטראטופ. לאחר הוצאת האלבום השלישי וסבב הופעות באוקטובר 2009 הלהקה הודיעה על הפסקה בפעילות ולא חידשה אותה בהמשך. דונדט המשיך בקריירת סולו למשך מספר שנים. בשנים 2014–2019 הוא היה סולן של להקה Manoeuvres הבלגית. בשנת 2005 דונדט החל להנחות תוכנית טלוויזיה מוזיקאית בערוץ TMF Flanders. בהמשך הוא הנחה בערוץ JIM ביחד עם אלין דה מונק. כמו כן הוא קיבל תוכנית ערב אישית Sean Late Night. בשנת 2015 הוא עזב את הערוץ. בשנת 2011 דונדט החל לשדר בערוץ טלוויזיה VTM 2 בו הוא קיבל להנחות תחרות ריקודים The Ultimate Dance Battle. בשנת 2012 הוא הנחה את העונה השנייה של התוכנית. בשנים 2012 ו-2014 הוא היה מדריך בתוכנית The Voice Kids. הוא ממשיך לעבוד בערוץ גם בשנות ה-20. בנוסף לטלוויזיה דונדט משדר תוכנית רדיו. בשנים 2015–2017 הוא היה שדרן של תוכנית The BSMNT בתחנת רדיו שמתמחה במוזיקה. בשנת 2017 הוא קיבל תוכנית ששודרה בימי ראשון בצהריים. בשנת 2017 הנחה את העונה השמינית והאחרונה של תוכנית המציאות "פקין אקספרס" בגרסתה הבלגית. דונדט היה חלק של צוות מוזיקלי של מספר סרטים וסדרות טלוויזיה בלגיות ושיחק בתפקיד קמע. בשנת 2020 דונדט היה במרכז שערוריית סקסטינג שבעקבותיה מספר אנשים נעצרו ובשנת 2021 הוא התגרש. מדיה וקבצים בנושא שון דונדט בוויקישיתוף שון דונדט, ברשת החברתית פייסבוק שון דונדט, ברשת החברתית אקס (טוויטר) שון דונדט, ברשת החברתית אינסטגרם שון דונדט, סרטונים בערוץ היוטיוב שון דונדט, במסד הנתונים הקולנועיים IMDb (באנגלית) שון דונדט, באתר ספוטיפיי שון דונדט, באתר MusicBrainz (באנגלית) שון דונדט, באתר דיזר שון דונדט, באתר Discogs (באנגלית) Nailpin - They Don't Know - ultratop.be, www.ultratop.be Sean Dhondt en Allison Scott gaan uit elkaar, Het Nieuwsblad (בהולנדית (פלמית))
אנטוליה נוסאטי

אנטוליֶה נוֹסָאטִי (ברומנית: Anatolie Nosatîi; נולד ב-12 בספטמבר 1972) הוא פוליטיקאי מולדובי המשמש כשר ההגנה של מולדובה מאז 1 במרץ 2022. נוסאטי נולד ב-12 בספטמבר 1972. ב-1993 התגייס לצבא מולדובה. הוא למד באקדמיות צבאיות במולדובה, באוקראינה ובארצות הברית. הוא שירת בכוח שמירת שלום בעיראק, שימש כמפקד גדוד, ולאחר מכן מילא תפקידי מטה ומנהל שונים במטה הכללי המולדובי. ב-2020 הוא פרש מהצבא. ב-6 באוגוסט 2021 הציגו נשיאת מולדובה מאיה סנדו וראש הממשלה נטליה גבריליצה את נוסאטי כמועמדן לתפקיד שר ההגנה. כעבור שבועיים ביקר בקייב במהלך יום העצמאות האוקראיני ונפגש עם מקבילו האוקראיני אנדרי טאראן במטרה לחזק את הסולידריות בין שתי המדינות. מדיה וקבצים בנושא אנטוליה נוסאטי בוויקישיתוף אנטוליה נוסאטי באתר משרד ההגנה המולדובי אנטוליה נוסאטי בפייסבוק Miniștrii Apărării ai Republicii Moldova și Ucrainei au discutat despre cooperarea bilaterală sectorială
ראש המטה הכללי (מולדובה)

ראש המטה הכללי (ברומנית: Șefii Marelui Stat Major al Armatei) הוא הדרג הפיקודי העליון בכוחות המזוינים הלאומיים של מולדובה. הוא כפוף לשר ההגנה והוא היועץ הצבאי הישיר של ממשלת מולדובה. מקביל לתפקיד הרמטכ"ל בצה"ל. על פי חוקת מולדובה, במקרה של מלחמה, מתמנה גנרל בכיר לתפקיד "המפקד העליון" של הצבא, והרמטכ"ל הופך באופן אוטומטי לסגנו. בימיה הקצרים של הרפובליקה הדמוקרטית המולדובנית נוסד תפקיד "המנהל הכללי של הכוחות המזוינים" אשר מילא בו זמנית את תפקיד שר ההגנה ותפקיד ראש המטה הכללי. לאחר התפרקות ברית המועצות הוקם שוב צבא מולדובי עצמאי מחדש. ב-1992 הוקם משרד ההגנה, וב-1994 נוסד תפקיד ראש המטה הכללי. Ministerul Apărării Naționale, "Șefii Statului Major General"
מרקוש

האם התכוונתם ל... אמיליה מרקוש – שחקנית תיאטרון וקולנוע הונגריה גזה מרקוש – אדריכל הונגרי ג'רג' מרקוש – פילוסוף יהודי-הונגרי דז'ה מרקוש – משפטן יהודי-הונגרי דז'ה מרקוש – מנצח יהודי-הונגרי מיקלוש מרקושֿ - במאי קולנוע יהודי-הונגרי מיקשה מרקוש – עיתונאי יהודי הונגרי מרקוס מרקש